28/11/2014 | Administración LocalMunicipal
Santiago de Compostela
Servizo de Contratación
Servizo para a xestión dos expedientes sancionadores por infraccións en materias xestionadas polos servizos integrados na área de Desenvolvemento Urbano e Sostible

OBXECTO DO CONTRATO: Servizo para a xestión dos expedientes sancionadores por infraccións en materias xestionadas polos servizos integrados na área de Desenvolvemento Urbano e Sostible. REFERENCIA DO EXPEDIENTE: CON/54/2014. TIPO DE LICITACIÓN: 33.362,11 euros. PRAZO DE EXECUCIÓN: Establécese un prazo de execución de 1 ano. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN E INFORMACIÓN: Seccion de Contratación, R/ Pte. Salvador Allende, 6-8 e no Perfil municipal do contratante: www.santiagodecompostela.org CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. Polo número, titulación e condicións técnicas e profesionais dos traballadores a adscribir ó servicio, ata doce (12) PUNTOS. Deberase indicar as persoas que se asignan específicamente ao contrato, e o tipo de traballo que desenvolverá cada unha delas, para o que se debe ter en conta todos os aspectos da xestión (gravación de datos; notificación, tramitación, elaboración de informes e propostas de resolución, etc). A mellor oferta terá a puntuación máxima (12 puntos) e as seguintes recibirán unha puntuación proporcional a aquela. Deberá motivarse na valoración técnica cada unha das puntuacións outorgadas. -Pola utilización dos últimos e avanzados medios tecnolóxicos de tipo informático e telemático, encaminados a mellora da xestión, intercomunicación e control sobre os expedientes tramitados en tódalas súas fases, evitando as tradicionais funcións de arquivo manual e substituíndoas polo uso de arquivos documentáis dixitalizados. (6 puntos). Deberán especificarse os medios e á súa forma aplicación ao obxeto da contrata. -Idoneidade da ubicación e características físicas do local para a realización das tarefas obxecto do contrato. (6 puntos): Valorarase a superficie do local ata un máximo de 150 m2 de superficie bruta, a existencia e número de prazas de aparcamento público nun radio de 100 m2, e a ubicación no término urbano e nas áreas de maior densidade de poboación dentro do término municipal. A mellor oferta terá a puntuación máxima (12 puntos) e as seguintes recibirán unha puntuación proporcional a aquela. Deberá motivarse na valoración técnica cada unha das puntuacións outorgadas. Valorarase o porcentaxe de participación da empresa nos ingresos (en vía voluntaria ou forzosa, por calquera dos procedementos de execución legalmente previstos) derivados dos expedientes tramitados. O importe máximo de participación na empresa na recadación (en vía voluntaria ou forzosa, por calquera dos procedementos de execución legalmente previstos) será dun 49 %. A fixación de dito importe máximo faise tendo en conta que as labores da empresa son de carácter mecánico e burocrático, preservando a administración as facultades mais importantes da potestade sancionadora, como son as potestades de inspección e de decisión, polo que en ningún caso podería a empresa ter unha participación maior que o Concello. As ofertas deberán de indicar o porcentaxe de ingresos que corresponden ao Concello. A oferta que implique un maior porcentaxe de ingresos para o Concello recibirá a máxima puntuación (26 puntos). As seguintes, recibirán un puntuación proporcional dacordo coa seguinte fórmula: P= (O x 26) / M P= Puntuación O= Porcentaxe de ingresos para o Concello ofertado na oferta a puntuar M= Porcentaxe de ingresos para o Concello establecido na oferta que recibe a puntuación máxima GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Pazo do Obradoiro, 2ºAndar, Antiga Capela de Urbanismo, anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 20 de novembro de 2014. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela